Holger Ekström

Holger Fredrik Ekström (11. helmikuuta 1901 Helsinki – 24. joulukuuta 1979) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Ekströmin vanhemmat olivat metsänhoitaja Johan Emil Ekström ja Bertha Elisabeth Nisén ja puoliso vuodesta 1925 Toini Helmi Haggrén. Ekström tuli ylioppilaaksi ruotsinkielisestä normaalilyseosta 1919 ja valmistui agronomiksi 1924. Opintomatkoja hän teki useisiin eri maihin 1920- ja 1930-luvuilla. Ekström oli Uudenmaan ja Hämeen läänin maanviljelyseuran kotieläinkonsulentti 1924, Harjun maanviljelykoulun opettaja Virolahdella 1924–1925, Hackmann & Co:n Lyykylän kartanon apulaistilanhoitaja Viipurin maalaiskunnassa 1925, Suomalainen Oy Alfa-Lavalin osastonhoitaja Viipurissa 1928–1930 ja Helsingissä 1930–1938 sekä Ky Ekson perustaja ja toimitusjohtaja 1938–1961 ja johtokunnan puheenjohtaja 1954–1961. Hän oli myös Oy Meijerikonttorin perustaja, toimitusjohtaja ja johtokunnan puheenjohtaja 1951–1966. Kauppaneuvoksen arvonimen Ekström sai 1951.

Lähteet

Suomalaiset opettajat
Suomalaiset kauppiaat
Suomalaiset yrittäjät
Suomalaiset yritysjohtajat
Kauppaneuvokset
Vuonna 1901 syntyneet
Vuonna 1979 kuolleet